stanford-oval/wikipedia huggingface dataset:
พรพจน์ กนิษฐเสน
ผลงานการกำกับภาพยนตร์

ไอ้ควายเหล็ก (2520)
คู่รัก (2521)
ยิ้มสวัสดี (2521)
พ่อครัวหัวป่าก์ (2521)
รุ้งเพชร (2523)
แม่กาวาง (2524)
กามนิต วาสิฏฐี (2524)
พระเอกรับจ้าง (2525)
แม่ดอกกระถิน (2526)
แม่ยอดกะล่อน (2526)
รักกันวันละนิด (2526)
เลดี้ฝรั่งดอง (2527)
หลานสาวเจ้าสัว (2528)
หยุดโลกเพื่อเธอ (2528)
ลูกสาวเถ้าแก่เฮง (2529)
ชมพู่แก้มแหม่ม (2529)
ไม่สิ้นไร้ไฟสวาท (2529)
เฮงได้ เฮงดี รักนี้.. (2530)
ปีกมาร (2530)
แรงเทียน (2531)
เพราะว่าฉันรักเธอ (2531)
โกย (2532)
ธันยา แม่มดยอดยุ่ง (2532)
หัวใจ 4 สี (2532)
’หนุก (2533)
เปลวไฟในตะวัน (2534)
มือขวาอาถรรพ์ (2534)
ขอลูกแก้วเป็นพระเอก (2534)
วิ่งหน้าตั้ง ก็ยังรักเธอ (2535)
วิ่งหน้าตั้งกำลัง 2 บนเส้นทางมหัศจรรย์ (2536)
ถ้ารักแล้วจะแห้วไม่ว่ากัน (2536)
กำกับละคร

กาแกมหงส์ (2528)
ยอดนักสืบจิ๋วโคนัน: เจ้าสาวฮาโลวีน

| ยอดนักสืบจิ๋วโคนัน: เจ้าสาวฮาโลวีน |
| --- | --- |
ใบปิดภาพยนตร์
กำกับ: ซูซูมุ มิตสึนากะ
เขียนบท: ทาคาฮิโระ โอคุระ
บทภาพยนตร์: ทาคาฮิโระ โอคุระ
เนื้อเรื่อง: โกโช อาโอยามะ
สร้างจาก: ยอดนักสืบจิ๋วโคนัน โดย โกโช อาโอยามะ
ดนตรีประกอบ: ยูโงะ คันโนะ (ดนตรีบรรเลง)  บัมป์ ออฟ ชิกเคน (Bump of Chicken) (เพลงประกอบ "Chronostasis")
บริษัทผู้สร้าง: ทีเอ็มเอสเอ็นเตอร์เทนเมนต์ 
ผู้จัดจำหน่าย:  โทโฮ    ดรีม เอกซ์เพรส (เดกซ์)
วันฉาย:    15 เมษายน ค.ศ. 2022 (2022-04-15)       25 พฤษภาคม ค.ศ. 2022 (2022-05-25) 
ความยาว: 111 นาที
ประเทศ: ญี่ปุ่น
ภาษา: ญี่ปุ่น
ทำเงิน: 67.8 ล้านเหรียญ (67.8 ล้านเหรียญ, 2.3 พันล้านบาท)
ก่อนหน้านี้: ยอดนักสืบจิ๋วโคนัน: กระสุนสีเพลิง
ต่อจากนี้: ยอดนักสืบจิ๋วโคนัน: มฤตยูใต้น้ำทมิฬ
ยอดนักสืบจิ๋วโคนัน: เจ้าสาวฮาโลวีน (ญี่ปุ่น: 名探偵コナン ハロウィンの花嫁; โรมาจิ: Meitantei Konan Harōin no Hanayome; ทับศัพท์: The Bride of Halloween)  เป็นยอดนักสืบจิ๋วโคนันเดอะมูฟวี่ลำดับที่ 25 กำหนดเผยแพร่ในญี่ปุ่นตั้งแต่วันที่ 15 เมษายน พ.ศ. 2565  สำหรับในประเทศไทย เป็นภาพยนตร์โคนันที่เปลี่ยนแปลงผู้จัดจำหน่ายในประเทศไทยจาก ADK Emotions Bangkok เป็น ดรีม เอกซ์เพรส (เดกซ์) และ Japan Anime Movie Thailand ในการฉายในประเทศไทย แต่ยังคงไว้ซึ่งนักพากย์ดั้งเดิม รวมถึงนักพากย์เพิ่มเติมชุดใหม่ ภาพยนตร์เข้าฉายทุกโรงภาพยนตร์ในไทยเมื่อวันที่ 25 พฤษภาคม พ.ศ. 2565
ภาพยนตร์นี้ได้รับคำวิจารณ์ในแง่บวกอย่างล้นหลามในด้านเนื้อเรื่องและความเปี่ยมไปด้วยอารมณ์ เป็นภาพยนตร์โคนันที่ทำรายได้เปิดตัววันแรกและทำรายได้รวมสูงสุดตลอดกาลในประเทศไทยเป็นอันดับ 2 1.44 ล้านบาท ทำรายได้รวมในประเทศไทย 14.2 ล้านบาท และกลายเป็นภาพยนตร์ที่ทำรายได้สูงสุดของยอดนักสืบจิ๋วโคนันเดอะมูฟวี่เป็นอันดับ 3 ตลอดกาล ภายหลังการฉายซ้ำในช่วงฮาโลวีน พ.ศ. 2565
การฉาย

ยอดนักสืบจิ๋วโคนัน: เจ้าสาวฮาโลวีน ออกฉายรอบปฐมทัศน์ในประเทศไทยระหว่างวันที่ 13–16 พฤษภาคม 2565 และมีกำหนดออกฉายในวันที่ 26 พฤษภาคม แต่ได้เลื่อนวันฉายเร็วขึ้นเป็น 25 พฤษภาคม ภาพยนตร์ออกฉายในสิงคโปร์และมาเลเซียเมื่อวันที่ 2 มิถุนายน ค.ศ. 2022
เพลงประกอบ

"Chronostasis" (クロノスタシス, “เวลาตราตรึง“) โดย BUMP OF CHICKEN (สังกัด TOY'S FACTORY)
"Kimi ga Ireba" (キミがいれば, “ถ้าคุณอยู่ที่นั่น”) โดย คาเร็น อาโอกิ
แหล่งข้อมูลอื่น

เว็บไซต์ทางการ (ในภาษาญี่ปุ่น)
ยอดนักสืบจิ๋วโคนัน: เจ้าสาวฮาโลวีน ที่อินเทอร์เน็ตมูวีเดตาเบส
| ด ค กยอดนักสืบจิ๋วโคนัน โดย โกโช อาโอยามะ |
| --- | --- | --- |
| ตัวละครหลัก |  คุโด้ ชินอิจิ / เอโดงาวะ โคนัน  โมริ รัน  โมริ โคโกโร่  คิซากิ เอริ  ซึซึกิ โซโนโกะ  ฮัตโตริ เฮย์จิ  โทยามา คาสึฮะ  มิยาโนะ ชิโฮะ / ไฮบาระ ไอ  โยชิดะ อายูมิ  ซึบุรายะ มิซึฮิโกะ  โคจิมะ เก็นตะ  ฮอนโด เอย์สึเกะ  มิซึนาชิ เรย์นะ / ฮอนโด ฮิเดมิ  จอมโจรคิด / คุโรบะ ไคโตะ  ฮาคุบะ ซางูรุ  |  |
| ภาพยนตร์ |  คดีปริศนาระเบิดระฟ้า  คดีฆาตกรรมไพ่ปริศนา  ปริศนาพ่อมดคนสุดท้ายแห่งศตวรรษ  คดีฆาตกรรมนัยน์ตามรณะ  คดีปริศนาเส้นตายสู่สวรรค์  ปริศนาบนถนนสายมรณะ  คดีฆาตกรรมแห่งเมืองปริศนา  มนตราแห่งรัตติกาลสีเงิน  ยุทธการเหนือห้วงทะเลลึก  บทเพลงมรณะแด่เหล่านักสืบ  ปริศนามหาขุมทรัพย์โจรสลัด  บทบรรเลงแห่งความตาย  ปริศนานักล่าทรชนทมิฬ  ปริศนามรณะเหนือน่านฟ้า  15 นาทีเฉียดวิกฤติมรณะ  ปริศนาระทึก-ศึกลูกหนังมรณะ  ฝ่าวิกฤติเรือรบมรณะ  ลูแปงที่ 3 ปะทะ ยอดนักสืบจิ๋วโคนัน เดอะมูฟวี่  ปริศนากระสุนมรณะ  ปริศนาทานตะวันมรณะ  ปริศนารัตติกาลทมิฬ  ปริศนาเพลงกลอนซ่อนรัก  ปฏิบัติการสายลับเดอะซีโร่  ศึกชิงอัญมณีสีคราม  กระสุนสีเพลิง  เจ้าสาวฮาโลวีน  มฤตยูใต้น้ำทมิฬ  ปริศนาปราการ 5 แฉก  One-Eyed Flashback  |  |
| โอวีเอ |  โคนันปะทะคิดปะทะไยบะ - ศึกแตกหักชิงดาบล้ำค่า  สิบหก ผู้ต้องสงสัย!?  โคนัน และ เฮย์จิ และเด็กที่หายตัวไป  โคนัน กับคิด และคริสตัลมาเธอร์  เป้าหมายคือโคโกโร่! บันทึกลึกลับของขบวนการนักสืบเยาวชน  ไล่ล่าหาอัญมณี! โคนันกับเฮย์จิปะทะคิด  คำใบ้มรณะจากอากาสะ ฮิโรชิ  การไขคดีของซึซึกิ โซโนโกะ  เมื่อ 10 ปีผ่านไป  โคนัน ปะทะ จอมโจรคิด เกาะแห่งกับดัก  ข้อมูลลับจากลอนดอน  ปาฏิหาริย์ไม้เบสบอลในตำนาน  |  |
| แมจิก ไฟล์ |  Shinichi Kudo — The Case of the Mysterious Wall and the Black Labrador  Shinichi and Ran — The Memories from Mahjong pieces and Tanabata  Osaka Okonomiyaki Odyssey  The Niigata-Tokyo Souvenir Capriccio  Fantasista Flower  |  |
| ตอนพิเศษโทรทัศน์ |  Time Travel of the Silver Sky  Black History  ลูแปงที่ 3 ปะทะ ยอดนักสืบจิ๋วโคนัน  เป้าหมายคือ โมริ โคโกโร่!  คดีปริศนากับโคนันที่หายไป  เอพิโสด วัน: กำเนิดยอดนักสืบจิ๋ว  นิยายรักตำรวจนครบาล ~ คืนก่อนแต่งงาน  |  |
| ภาคคนแสดง |  จดหมายท้าทายถึงคุโด้ ชินอิจิ บทนำก่อนอำลา  เผชิญหน้าองค์กรชุดดำ  ชินอิจิปะทะปริศนาวิหคมรณะ  ชินอิจิกับปริศนาเกียวโตชินเซ็นกุมิ  13 ห้องแห่งความตาย  |  |
| หนังสือฉบับนิยาย |  ตำนานขุมทรัพย์โคชู  ซิมโฟนีสังหาร  สาสน์ท้าแด่คุโด้ ชินอิจิ - บทนำแห่งการลาจาก  การกลับมาของคุโด้ ชินอิจิ - ประทะองค์กรชุดดำ  พลิกคดีแม่มดแห่งเอจินบาระ  สาสน์ท้าแด่คุโด้ ชินอิจิ - ปริศนาวิหคมรณะ  สาส์นท้าแด่คุโด้ ชินอิจิ - คดีฆาตกรรมห้องพิพากษา  |  |
| รายชื่อและอื่น ๆ |  รายชื่อตอน มังงะ  อนิเมะ  สปิน-ออฟ วันสบาย ๆ ของซีโร่  ห้าพยัคฆ์นักเรียนตํารวจ  ฮันซาวะ ตัวร้ายสุดโหด  APTX4869  เพลงประกอบภาพยนตร์การ์ตูน  เกม  |  |
ทางม้าลายชิบูยะ หนึ่งในสถานที่หลักของการดำเนินเรื่อง
พรรคพลังบูรพา

| พรรคพลังบูรพา  |
| --- | --- |

ผู้ก่อตั้ง: สติล คุณปลื้ม
หัวหน้า: เชาวน์ มณีวงษ์
รองหัวหน้า: พฤฒิพงศ์ สิงห์โตทอง
เลขาธิการ: สุระ เตชะทัต
เหรัญญิก: วันเพ็ญ เตียวลักษณ์
นายทะเบียนสมาชิก: ชัยพจน์ จำเริญนิติพงศ์
โฆษก: ปิลันธน์ดิลก จิตรธรรม
กรรมการบริหาร: อโณทัย เจริญสันติสุข
คำขวัญ: เทิดทูนสถาบัน ยึดมั่นประชาชน
ก่อตั้ง: 4 พฤษภาคม พ.ศ. 2554
ที่ทำการ: 36/2 ถนนบางแสนล่าง ตำบลแสนสุข อำเภอเมืองชลบุรี จังหวัดชลบุรี
สมาชิกภาพ  (ปี 2566): 15,492 คน
อุดมการณ์: จงรักภักดีต่อสถาบันชาติ ศาสนา พระมหากษัตริย์ และรัฐธรรมนูญ ยึดหลักธรรมาภิบาลและมุ่งมั่น พัฒนาเศรษฐกิจโดยรวม โดยเฉพาะระบบเศรษฐกิจพอเพียง
สี: สีฟ้า สีเหลือง
การเมืองไทย    รายชื่อพรรคการเมือง การเลือกตั้ง
ตราสัญลักษณ์ของพรรคพลังชล (พ.ศ. 2554 - พ.ศ. 2566)
พรรคพลังบูรพา หรือเดิมชื่อ พรรคพลังชล เป็นพรรคการเมืองในประเทศไทยที่ก่อตั้งขึ้นในปี พ.ศ. 2554 นำโดย สนธยา คุณปลื้ม พร้อมด้วยอดีต สส.กลุ่มชลบุรี ซึ่งแต่เดิมสมาชิกในกลุ่มชลบุรี สังกัดพรรคภูมิใจไทย
ประวัติ

พรรคพลังชลเปิดตัวครั้งแรกในวันที่ 5 พฤษภาคม พ.ศ. 2554 โดยมี สติล คุณปลื้ม ภรรยาของ สมชาย คุณปลื้ม เป็นผู้ก่อตั้งพรรค และ สนธยา คุณปลื้ม บุตรชายของสติล ดำรงตำแหน่งประธานที่ปรึกษาพิเศษพรรค นอกจากนี้ยังมี รองศาสตราจารย์เชาว์ มณีวงษ์ อดีตอธิการบดีมหาวิทยาลัยบูรพา เป็นหัวหน้าพรรคคนแรก และ ปิลันธน์ดิลก จิตรธรรม เป็นเลขาธิการพรรค
พรรคพลังชลมีฐานเสียงสำคัญในเขตเลือกตั้งจังหวัดชลบุรี และพื้นที่ภาคตะวันออก โดยในช่วงแรกๆ มีข่าวลือว่าจะมีสมาชิกพรรคกิจสังคมมาลงสมัครในนามพรรคพลังชลด้วย แต่ก็ไม่ได้เป็นความจริง นอกจากนี้ยังมีข่าวลือเรื่องกลุ่มมัชฌิมา เนื่องจากเคยมีคำสัมภาษณ์กล่าวไว้ว่า การร่วมรัฐบาลในส่วนของ สส.พรรคภูมิใจไทย ของกลุ่มมัชฌิมา ที่มี สมศักดิ์ เทพสุทิน เป็นแกนนำกลุ่ม สามารถเข้ามาร่วมรัฐบาลได้ แต่ต้องย้ายเข้าร่วมพรรคชาติไทยพัฒนา หรือ พรรคพลังชล ทว่าไม่มีการติดต่อไปทางสองพรรคดังกล่าวแต่อย่างใด
ต่อมาในเดือนมีนาคม พ.ศ. 2556 ที่ประชุมใหญ่ได้มีมติเลือกนายสนธยา คุณปลื้ม เป็นหัวหน้าพรรค และนายพันธุ์ศักดิ์ เกตุวัตถา เป็นเลขาธิการพรรค
ในเวลาต่อมานายสนธยาได้ลาออกจากตำแหน่งหัวหน้าพรรคพลังชล เนื่องจากได้รับแต่งตั้งให้ดำรงตำแหน่ง ที่ปรึกษานายกรัฐมนตรีก่อนจะได้รับแต่งตั้งให้เป็น นายกเมืองพัทยา ตามคำสั่งของ พลเอกประยุทธ์ จันทร์โอชา หัวหน้าคณะรักษาความสงบแห่งชาติ
ประวัติ > เปลี่ยนชื่อพรรค

ต่อมาในวันที่ 24 มกราคม พ.ศ. 2566 พรรคพลังชลได้จัดการประชุมใหญ่สามัญ ครั้งที่ 1/2566 เพื่อเลือกตั้งคณะกรรมการบริหารพรรคชุดใหม่แทนชุดเก่าที่หมดวาระ พร้อมกับแก้ไขข้อบังคับพรรคเปลี่ยนแปลงชื่อพรรคเป็น พรรคพลังบูรพา รวมถึงอุดมการณ์และนโยบายพรรค ซึ่งที่ประชุมมีมติเลือกรองศาสตราจารย์เชาว์กับนายสุระเป็นหัวหน้าพรรคและเลขาธิการพรรคต่อไป จากนั้น พรรคพลังบูรพาได้จัดประชุมใหญ่สามัญครั้งที่ 2/2566 เมื่อวันที่ 11 มีนาคม 2566 เพื่อแก้ไขข้อบังคับพรรค
บทบาททางการเมือง > การเลือกตั้ง 2554

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 พรรคพลังชลส่งผู้สมัครรับเลือกตั้ง สส. เป็นครั้งแรก มีหมายเลขประจำพรรคคือ หมายเลข 6 และได้รับเลือกตั้งเป็นสมาชิกสภาผู้แทนราษฎร จำนวน 7 คน แบ่งเป็นระบบแบ่งเขต 6 คน (จังหวัดชลบุรีทั้งหมด) และแบบบัญชีรายชื่อ 1 คน ได้แก่
สันต์ศักด์ จรูญ งามพิเชษฐ์ แบบบัญชีรายชื่อ
สุชาติ ชมกลิ่น ชลบุรี เขต 1
อุกฤษณ์ ตั๊นสวัสดิ์ ชลบุรี เขต 2
รณเทพ อนุวัฒน์ ชลบุรี เขต 3
พันธุ์ศักดิ์ เกตุวัตถา ชลบุรี เขต 5
สุกุมล คุณปลื้ม ชลบุรี เขต 6
ปรเมศวร์ งามพิเชษฐ์ ชลบุรี เขต 7
หลังการเลือกตั้ง พรรคพลังชล ได้ร่วมจัดตั้งรัฐบาลกับพรรคเพื่อไทย สนับสนุน ยิ่งลักษณ์ ชินวัตร เป็นนายกรัฐมนตรี และมีรัฐมนตรีที่มาจากพรรคพลังชล คือ รัฐมนตรีว่าการกระทรวงวัฒนธรรม (สุกุมล คุณปลื้ม) ต่อมามีการปรับคณะรัฐมนตรีและแต่งตั้งสนธยา คุณปลื้ม ดำรงตำแหน่งแทน นอกจากนี้ ยังได้รับแต่งตั้งเป็นประธานคณะกรรมาธิการ 1 คน คือ สันต์ศักด์ จรูญ งามพิเชษฐ์
นโยบายพรรค

พรรคพลังชล ได้กำหนดนโยบายของพรรค คือ มีส่วนร่วมด้านการเมือง กระจายอำนาจ พัฒนาการเกษตร อุตสาหกรรม-ส่งออก การท่องเที่ยว เศรษฐกิจพอเพียง สถาบันครอบครัว พัฒนาคุรภาพชีวิต บริการสาธารณสุข การอาชีพ ลดความเหลื่อมล้ำของสังคม ปราบปรามยาเสพติด ส่งเสริมคุณภาพครู พัฒนาหลักสูตร พัฒนาระบบโลจิสติกส์ บริหารจัดการทรัพยากรน้ำ พลังงานทดแทน สิ่งแวดล้อม ระบบนิเวศ ความร่วมมือระหว่างประเทศ[ต้องการอ้างอิง]
การเลือกตั้ง

| ผลการเลือกตั้ง | จำนวนที่นั่ง | คะแนนเสียงทั้งหมด | สัดส่วนคะแนนเสียง | ที่นั่งเปลี่ยน | ผลการเลือกตั้ง | ผู้นำเลือกตั้ง |
| --- | --- | --- | --- | --- | --- | --- |
| 2554 | 7 / 500 | 178,042 | 0.55% |  7 | ร่วมรัฐบาล | สนธยา คุณปลื้ม |
| 2557 | การเลือกตั้งเป็นโมฆะ | การเลือกตั้งเป็นโมฆะ | การเลือกตั้งเป็นโมฆะ | การเลือกตั้งเป็นโมฆะ | การเลือกตั้งเป็นโมฆะ | สนธยา คุณปลื้ม |
การเปลี่ยนแปลงของพรรค

พันธุ์ศักดิ์ พร้อมอดีต สส. ในสังกัดพรรคพลังชลยกเว้น สุกุมล คุณปลื้ม ได้ลาออกจากสมาชิกพรรคและได้ย้ายไปสมัครเป็นสมาชิก พรรคพลังประชารัฐ ทำให้ได้มีการประชุมใหญ่วิสามัญเมื่อวันที่ 20 ตุลาคม พ.ศ. 2561 เพื่อทำการเลือกหัวหน้าพรรค และเลขาธิการพรรค รวมถึงคณะกรรมการบริหารพรรคชุดใหม่ซึ่งที่ประชุมมีมติเลือก รศ. เชาวน์ มณีวงษ์ อดีตหัวหน้าพรรคกลับมาเป็นหัวหน้าพรรคอีกครั้งหนึ่ง ส่วนเลขาธิการพรรคได้แก่ นาย สุระ เตชะทัต อดีตโฆษกพรรค
25 เมาายน พ.ศ. 2565 สุระ เตชะทัต เลขาธิการพรรคกล่าวว่า ยังดำเนินกิจกรรมทางการเมืองในนามพรรคพลังชลต่อไป นอกจากนี้ในที่ประชุมที่จะถึงจะขอแลกเปลี่ยนความคิดเห็นกับผู้เข้าร่วมประชุม เพื่อให้สมาชิกได้มีส่วนร่วมในทางการเมืองตามระบอบประชาธิปไตย
แหล่งข้อมูลอื่น

พรรคพลังชล ที่ เฟซบุ๊ก
เว็บไซต์ พรรคพลังชล เก็บถาวร 2011-06-19 ที่ เวย์แบ็กแมชชีน
| ด ค กพรรคการเมืองไทย |
| --- | --- |
พรรคในสภาผู้แทนราษฎรไทย  (สมัยล่าสุด, พ.ศ. 2566–ปัจจุบัน):  พรรคประชาชน (143)  พรรคเพื่อไทย (142)  พรรคภูมิใจไทย (71)  พรรครวมไทยสร้างชาติ (36)  พรรคประชาธิปัตย์ (25)  พรรคกล้าธรรม (24)  พรรคพลังประชารัฐ (20)  พรรคชาติไทยพัฒนา (10)  พรรคประชาชาติ (9)  พรรคไทยสร้างไทย (6)  พรรคชาติพัฒนา (3)  พรรคไทรวมพลัง (2)  พรรคประชาธิปไตยใหม่ (1)  พรรคเป็นธรรม (1)  พรรคเสรีรวมไทย (1)  พรรคไทยก้าวหน้า (1) 
พรรคที่เคยเป็นแกนนำรัฐบาล:  คณะราษฎร  พรรคสหชีพ  พรรคแนวรัฐธรรมนูญ  พรรคประชาธิปัตย์  พรรคธรรมาธิปัตย์ (พ.ศ. 2498)  พรรคเสรีมนังคศิลา  พรรคชาติสังคม  พรรคสหประชาไทย  พรรคกิจสังคม  พรรคชาติไทย  พรรคสามัคคีธรรม  พรรคความหวังใหม่  พรรคไทยรักไทย  พรรคพลังประชาชน (พ.ศ. 2541)  พรรคเพื่อไทย  พรรคพลังประชารัฐ 
พรรคที่เคยมีสมาชิก ในสภาผู้แทนราษฎร:  กล้าธรรม  ก้าวหน้า (พ.ศ. 2488)  ก้าวหน้า (พ.ศ. 2526)  ก้าวไกล  กิจประชาคม  กิจประชาธิปไตย (พ.ศ. 2522)  กิจสังคม  เกษตรกร (พ.ศ. 2517)  เกษตรสังคม  ขบวนการไฮด์ปาร์ค  ครูไทยเพื่อประชาชน  ความหวังใหม่  ชาติไทย  ชาติไทยพัฒนา  ชาตินิยม  ชาติประชาชน (พ.ศ. 2522)  ชาติประชาธิปไตย (พ.ศ. 2525)  ชาติพัฒนา (พ.ศ. 2535)  ชาติพัฒนา (พ.ศ. 2550)  ชาติสังคม  ถิ่นไทย  ท้องที่ไทย  ไท (พ.ศ. 2517)  ไท (พ.ศ. 2539)  ไทรวมพลัง  ไทรักธรรม  ไทสังคม  ไทยก้าวหน้า (พ.ศ. 2565)  ไทยรักไทย  ไทยสร้างไทย  ไทยศรีวิไลย์  ธรรมสังคม  ธรรมาธิปไตย  ธรรมาธิปัตย์ (พ.ศ. 2498)  นำไทย  แนวประชาธิปไตย  แนวรัฐธรรมนูญ  แนวร่วมสังคมนิยม  ประชากรไทย  ประชาชน (พ.ศ. 2490)  ประชาชน (พ.ศ. 2531)  ประชาชน (พ.ศ. 2567)  ประชาชนปฏิรูป  ประชาชาติ (พ.ศ. 2561)  ประชาธรรม  ประชาธรรมไทย  ประชาธิปไตย  ประชาธิปไตยใหม่  ประชาธิปัตย์  ประชานิยม  ประชาภิวัฒน์ (พ.ศ. 2561)  ประชาราช  ประชาราษฎร์ (พ.ศ. 2501)  ประชาเสรี  เป็นธรรม  แผ่นดินไทย (พ.ศ. 2517)  พลังชล  พลังท้องถิ่นไท  พลังธรรม  พลังธรรมใหม่  พลังปวงชนไทย  พลังประชาชน (พ.ศ. 2517)  พลังประชาชน (พ.ศ. 2541)  พลังประชารัฐ  พลังสังคมประชาธิปไตย  พลังสังคมใหม่  พลังใหม่  พลเมืองไทย  พัฒนาจังหวัด  พิทักษ์ไทย  เพื่อชาติ  เพื่อชาติไทย  เพื่อไทย  เพื่อแผ่นดิน  ฟื้นฟูชาติไทย  ภูมิใจไทย  มวลชน  มหาชน  มาตุภูมิ  มัชฌิมาธิปไตย  รักประเทศไทย  รักษ์ผืนป่าประเทศไทย  รักษ์สันติ  รวมไทยสร้างชาติ  รวมแผ่นดิน  รวมพลัง  ราษฎร (พ.ศ. 2529)  แรงงาน  เศรษฐกิจใหม่  เศรษฐกร  สนับสนุนนโยบายเกรียงศักดิ์  สยามปฏิรูป  สยามใหม่  สหชีพ  สหประชาไทย  สหประชาธิปไตย  สหภูมิ  สังคมก้าวหน้า  สังคมชาตินิยม  สังคมนิยมแห่งประเทศไทย  สังคมประชาธิปไตย (พ.ศ. 2525)  สันติชน  สัมมาชีพ-ช่วยชาวนา  สามัคคีธรรม  เสรีชน  เสรีธรรม (พ.ศ. 2522)  เสรีธรรม (พ.ศ. 2535)  เสรีนิยม (พ.ศ. 2525)  เสรีประชาธิปไตย  เสรีมนังคศิลา  เสรีรวมไทย  ใหม่  อธิปัตย์  อนาคตใหม่  อิสระ (พ.ศ. 2499)  อิสระ (พ.ศ. 2512)  เอกภาพ 
  สถานีย่อย:การเมือง  การเมืองไทย 
| ด ค กพรรคพลังบูรพา |
| --- | --- | --- |
| หัวหน้าพรรค |  เชาวน์ มณีวงษ์  สนธยา คุณปลื้ม  เชาวน์ มณีวงษ์  |  |
| เลขาธิการพรรค |  ปิลันธน์ดิลก จิตรธรรม  พันธุ์ศักดิ์ เกตุวัตถา  สุระ เตชะทัต  |  |
พระพรหมศากยวงศ์วิสุทธิ์ (อนิลมาน ธมฺมสากิโย)

| พระพรหมศากยวงศ์วิสุทธิ์ (อนิลมาน ธมฺมสากิโย) |
| --- | --- |
คำนำหน้าชื่อ: พระเดชพระคุณ
ส่วนบุคคล
เกิด: 18 มิถุนายน พ.ศ. 2503 (64 ปี)
นิกาย: ธรรมยุติกนิกาย
การศึกษา: ปริญญาเอก มหาวิทยาลัยบรูเนล
ตำแหน่งชั้นสูง
ที่อยู่: วัดบวรนิเวศวิหาร กรุงเทพมหานคร
อุปสมบท: พ.ศ. 2523
พรรษา: 45
ตำแหน่ง: เจ้าคณะภาค 6 - 7 (ธรรมยุต) ผู้ช่วยเจ้าอาวาสพระอารามหลวงวัดบวรนิเวศวิหาร
พระพรหมศากยวงศ์วิสุทธิ์, ดร. นามเดิม อนิลมาน นามสกุล ศากยะ ฉายา ธมฺมสากิโย เป็นพระภิกษุชาวเนปาล สัญชาติไทย บวชเป็นสามเณรในประเทศเนปาล และมาศึกษาพระธรรม ณ วัดบวรนิเวศวิหาร เมื่ออายุครบบวชจึงได้อุปสมบท ณ วัดบวรนิเวศวิหาร โดยมีสมเด็จพระสังฆราชเจ้า กรมหลวงวชิรญาณสังวร เป็นพระอุปัชฌาย์ ทรงให้การอุปถัมภ์มาตั้งแต่เป็นสามเณร ต่อมาได้รับแต่งตั้งเป็นผู้ช่วยเลขานุการสมเด็จพระสังฆราชเจ้า กรมหลวงวชิรญาณสังวร ปัจจุบันดำรงตำแหน่งเจ้าคณะภาค 6 - 7 (ธรรมยุต), ผู้ช่วยเจ้าอาวาสพระอารามหลวงวัดบวรนิเวศวิหาร และอธิการบดีกิตติมศักดิ์ มหาวิทยาลัยพระพุทธศาสนาแห่งโลก
ประวัติ

พระพรหมศากยวงศ์วิสุทธิ์ เกิดเมื่อวันที่ 18 มิ.ย. 2503 ที่ประเทศเนปาล ในตระกูลศากยะที่เป็นตระกูลเดียวกับพระพุทธเจ้า โดยท่านบอกเคยทำการสืบวงศาคณาญาติ หลักฐานพอทราบได้ว่าน่าจะเป็นสายของพระอานนท์ที่ย้ายไปอยู่ที่กาฐมาณฑุในสมัยพุทธกาลและยังคงกระจายอยู่ในประเทศเนปาล ท่านเป็นบุตรคนที่ 2 ในพี่น้อง 6 คน ชาย 5 หญิง 1 บิดาชื่อ “อาสา” มารดาชื่อ “ปุรณะ” พ่อเป็นช่างทอง แม่เป็นแม่บ้าน ต่อมาบ้านเปิดร้านขายของชำ ปัจจุบันพ่อเสียชีวิตแล้วจึงเลิกกิจการไป พ่อของท่านตั้งใจให้พี่ชายของท่านบวชในพระพุทธศาสนา แต่พี่ชายสอบได้ทุนเรียนที่ 1 ของประเทศไปเรียนที่ประเทศอินเดีย ท่านจึงได้บวชเป็นสามเณรแทนพี่ชาย
ในปี 2517 ท่านได้บวชเป็นสามเณรโดยใช้ชื่อว่า “สามเณรสุคันธะ” เป็นชื่อที่เป็นไปตามประเพณีในเนปาลที่ไม่ให้ใช้ชื่อเดิม บวชอยู่ที่เนปาล 9 เดือน จนถึงวันที่ 14 เม.ย. 2518 ย้ายจากประเทศเนปาลมาอยู่ที่วัดบวรนิเวศวิหาร ประเทศไทย เป็นสามเณรถวายการปรนนิบัติสมเด็จพระสังฆราชเจ้า กรมหลวงวชิรญาณสังวร(ขณะนั้นเป็นสมเด็จพระญาณสังวร)
การที่ท่านมาอยู่วัดบวรนิเวศวิหารได้เกิดจากการที่สมเด็จพระสังฆราชเจ้า กรมหลวงวชิรญาณสังวร เมื่อครั้งเป็น พระสาสนโสภณ ได้เดินทางไปดูงานที่ประเทศเนปาลเป็นครั้งแรกเมื่อปี 2513 ประมุขสงฆ์เนปาลได้ทูลขอสมเด็จฯ 2 อย่างคือ ให้ทางไทยส่งพระธรรมทูตมาเผยแผ่ที่เนปาล และให้พระภิกษุสามเณรเนปาลมาเรียนที่ไทย ข้อแรกสมเด็จฯ รับจะนำเข้าที่ประชุมมหาเถรสมาคม ส่วนข้อ 2 สมเด็จฯท่านตอบรับและขอให้ส่งมา จากนั้นในปี 2514 ได้ส่งมา 2 รูป ต่อมาปี 2518 ส่งสามเณรมาอีก 3 รูป และพระพรหมศากยวงศ์วิสุทธิ์คือหนึ่งในนั้น
เมื่อครบอายุบวชแล้วท่านได้รับการประทานอุปสมบทจากสมเด็จพระสังฆราชเจ้า กรมหลวงวชิรญาณสังวรในปี 2523 ที่พระอุโบสถวัดบวรนิเวศวิหาร ได้รับฉายาว่า “ธมฺมสากิโย” แปลว่า ผู้กล้าในธรรม
พระพรหมศากยวงศ์วิสุทธิ์ ได้ยื่นขอแปลงสัญชาติเป็นไทย และได้รับอนุญาตให้แปลงสัญชาติได้เมื่อวันที่ 17 พฤศจิกายน พ.ศ. 2558
การศึกษา

พระพรหมศากยวงศ์วิสุทธิ์ สำเร็จการศึกษาศาสนศาสตรบัณฑิต (ศน.บ) จากคณะสังคมศาสตร์ มหาวิทยาลัยมหามกุฏราชวิทยาลัย ในปี 2525 แล้วศึกษาต่อระดับปริญญาโท ด้านมานุษยวิทยาจากมหาวิทยาลัยตรีภูวัน ประเทศเนปาล ในปี 2530 นอกจากนี้ยังได้ศึกษาต่อระดับปริญญาโท ด้านมานุษยวิทยาสังคม จากวิทยาลัยไครสต์คอลเลจ (Christ College) มหาวิทยาลัยเคมบริดจ์ ประเทศอังกฤษ โดยทุนพระราชทานจากพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในปี 2537 แล้วศึกษาต่อระดับปริญญาเอก ด้านมานุษยวิทยาสังคม จากมหาวิทยาลัยบรูเนล กรุงลอนดอน ประเทศอังกฤษ โดยทุนพระราชทานจากพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรอีกเช่นกัน สำเร็จในปี 2543
หน้าที่การงาน > ตำแหน่งในสถาบันการศึกษา

พ.ศ. 2548 ดำรงตำแหน่งเป็นรองคณบดีคณะสังคมศาสตร์ มหาวิทยาลัยมหามกุฏราชวิทยาลัย และเป็นอาจารย์ประจำคณะสังคมศาสตร์ มหาวิทยาลัยมหามกุฏราชวิทยาลัย ตั้งแต่เดือนพฤศจิกายน
พ.ศ. 2555 ได้รับแต่งตั้งให้เป็น รักษาการแทนรองอธิการบดีฝ่ายกิจการต่างประเทศ มหาวิทยาลัยมหามกุฏราชวิทยาลัย
พ.ศ. 2560 ได้รับแต่งตั้งให้เป็นอธิการบดี มหาวิทยาลัยพระพุทธศาสนาแห่งโลก
พ.ศ. 2562 ได้รับแต่งตั้งให้เป็น รองอธิการบดี ฝ่ายกิจการต่างประเทศ มหาวิทยาลัยมหามกุฏราชวิทยาลัย
พ.ศ. 2564 ได้รับแต่งตั้งให้เป็น รองอธิการบดี ด้านวิเทศสัมพันธ์และพันธกิจสากล มหาวิทยาลัยมหามกุฏราชวิทยาลัย
เป็นอาจารย์พิเศษประจำอยู่ที่ วิทยาลัยศาสนศึกษา มหาวิทยาลัยมหิดล มหาวิทยาลัยเกษตรศาสตร์ มหาวิทยาลัยซานตา คลารา รัฐแคลิฟอร์เนีย สหรัฐอเมริกา มหาวิทยาลัยออกซฟอร์ด สหราชอาณาจักร และมหาวิทยาลัยอื่นๆ
ปัจจุบันดำรงตำแหน่งอธิการบดีกิตติมศักดิ์ มหาวิทยาลัยพระพุทธศาสนาแห่งโลก
หน้าที่การงาน > ตำแหน่งทางการบริหารปกครอง

เป็นกรรมการมูลนิธิแผ่นดินธรรม ในพระสังฆราชูปถัมภ์
วันที่ 30 กันยายน พ.ศ. 2556 ได้รับแต่งตั้งเป็นผู้ช่วยเจ้าอาวาสพระอารามหลวงวัดบวรนิเวศวิหาร ในหน้าที่ฝ่ายเผยแผ่พระพุทธศาสนา
วันที่ 12 พฤษภาคม พ.ศ. 2564 ได้รับแต่งตั้งเป็นเจ้าคณะภาค 6 - 7 (ธรรมยุต)
สถานที่จำพรรษาในปัจจุบัน

วัดบวรนิเวศวิหาร คณะเหลืองรังษี ถนนพระสุเมรุ บางลำพู เขตพระนคร กรุงเทพมหานคร
สมณศักดิ์

24 กันยายน พ.ศ. 2556 เป็นพระราชาคณะชั้นสามัญยก ที่ พระศากยวงศ์วิสุทธิ์ เป็นกรณีพิเศษ ในโอกาสที่สมเด็จพระญาณสังวร สมเด็จพระสังฆราช ทรงเจริญพระชันษา 100 ปี
17 กรกฎาคม พ.ศ. 2563 เป็นพระราชาคณะชั้นเทพ ที่ พระเทพศากยวงศ์บัณฑิต สาธกธรรมวิจิตร วิเทศศาสนกิจจาทร ยติคณิสสร บวรสังฆาราม คามวาสี
7 กรกฎาคม พ.ศ. 2564 เป็นพระราชาคณะชั้นธรรม ที่ พระธรรมศากยวงศ์วิสุทธิ์ พุทธธรรมปฏิภาณ ไพศาลวิเทศศาสนกิจ พิพิธประชาธุราทร ยติคณิสสร บวรสังฆาราม คามวาสี มีฐานานุศักดิ์ตั้งฐานานุกรม ได้ 6 รูป
13 พฤษภาคม พ.ศ. 2567 เป็นพระราชาคณะเจ้าคณะรอง ที่ พระพรหมศากยวงศ์วิสุทธิ์ พุทธพจนวราลังการ ไพศาลวิเทศศาสนคุณ วิบุลประชาสังคหกิจ ปฏิภาณธรรมวิจิตร ยติคณิสสร บวรสังฆาราม คามวาสี มีฐานานุศักดิ์ตั้งฐานานุกรม ได้ 8 รูป
สมณศักดิ์ต่างประเทศ

10 มีนาคม พ.ศ. 2552 รัฐบาลแห่งสาธารณรัฐแห่งสหภาพเมียนมา ถวายสมณศักดิ์ที่ มหาสัทธัมมโชติกธชะ
27 พฤษภาคม พ.ศ. 2565 รัฐบาลแห่งสาธารณรัฐแห่งสหภาพเมียนมา ถวายสมณศักดิ์ที่ อคฺคมหาสธมฺมโชติกธช
พระพิมลพัฒนาทร (พวน วรมงฺคโล)

| พระพิมลพัฒนาทร (พวน วรมงฺคโล) |
| --- | --- |

ชื่ออื่น: หลวงปู่เจ้าคุณพวน
ส่วนบุคคล
เกิด: 15 เมษายน พ.ศ. 2472 (87 ปี)
มรณภาพ: 5 มิถุนายน พ.ศ. 2559
นิกาย: มหานิกาย
การศึกษา: น.ธ.เอก
ตำแหน่งชั้นสูง
ที่อยู่: วัดมงคลรัตน์ สุรินทร์
อุปสมบท: 25 พฤษภาคม พ.ศ. 2492
พรรษา: 75
ตำแหน่ง: เจ้าอาวาสวัดมงคลรัตน์,ที่ปรึกษาเจ้าคณะตำบลคอโค อำเภอเมืองสุรินทร์ จังหวัดสุรินทร์
พระพิมลพัฒนาทร (พวน วรมงฺคโล) เป็นพระราชาคณะชั้นสามัญยก อดีตเจ้าอาวาสวัดมงคลรัตน์ ตำบลคอโค อำเภอเมืองสุรินทร์ จังหวัดสุรินทร์,อดีตที่ปรึกษาเจ้าคณะตำบลคอโค อำเภอเมืองสุรินทร์ จังหวัดสุรินทร์
มีพระบรมราชโองการโปรดพระราชทานสัญญาตั้งสมณศักดิ์ เนื่องในวโรกาสที่ พระราชพิธีฉลองสิริราชสมบัติครบ 60 ปี ขึ้นเป็นพระราชาคณะชั้นสามัญยก เมื่อวันที่ ๑๐ มิถุนายน พ.ศ. ๒๕๔๙ โดยมีราชทินนามตามสัญญาบัตรประกอบพัดยศสมณศักดิ์ ว่า พระพิมลพัฒนาทร  ราชกิจจานุเบกษา,ประกาศสำนักนายกรัฐมนตรี เรื่อง พระราชทานสัญญาบัตรตั้งสมณศักดิ์,เล่ม ๑๒๓,ตอนที่ ๑๕ ข,๖ กรกฎาคม ๒๕๔๙, หน้า ๑๐
ชาตภูมิ

พระพิมลพัฒนาทร (พวน วรมงฺคโล) นามเดิมชื่อ พวน นามสกุล แก้วหล่อ
เกิดวันพุธ ขึ้น ๑๕ ค่ำ เดือน ๕ ปีมะเส็ง ตรงกับวันที่ ๑๕ เมษายน พ.ศ. ๒๔๗๒
โยมบิดาชื่อ นายเมาว์ นามสกุล แก้วหล่อ โยมมารดาชื่อ นางแหวน นามสกุล แก้วหล่อ
ณ บ้านตราด หมู่ที่ ๒ ตำบลคอโค อำเภอเมืองสุรินทร์ จังหวัดสุรินทร์
การบรรพชาและการอุปสมบท

บรรพชาเป็นสามเณร (พ.ศ. ๒๔๘๖) ณ วัดคอโค (วัดสง่างาม) อำเภอเมืองสุรินทร์ จังหวัดสุรินทร์ โดยมีหลวงปู่อวง  ปัจฉิมปัญโญ วัดสง่างาม(วัดคอโค) อำเภอเมืองสุรินทร์  เป็นพระอุปัชฌาย์
อุปสมบทเป็นพระภิกษุ เมื่อวันพฤหัสบดีขึ้น ๑๕ ค่ำ เดือนยี่ ปีขาล วันที่ ๒๕ เดือนพฤษภาคม พ.ศ. ๒๔๙๒ ณ พัทธสีมาอุโบสถวัดสง่างาม ตำบลคอโค อำเภอเมืองสุรินทร์ จังหวัดสุรินทร์ โดยมีพระครูโสภณคณานุรักษ์ วัดประทุมศรัทธา ตำบลคอโค อำเภอเมืองสุรินทร์ จังหวัดสุรินทร์ เป็นพระอุปัชฌาย์ ,พระอธิการจิตร์ กิตฺติญาโณ วัดโพธิ์สลาด ตำบลคอโค อำเภอเมืองสุรินทร์ จังหวัดสุรินทร์ เป็นพระกรรมวาจาจารย์ ,พระงา ขนฺติพโล วัดประทุมศรัทธา ตำบลคอโค อำเภอเมืองสุรินทร์ จังหวัดสุรินทร์ เป็นพระอนุสาวนาจารย์, ได้รับฉายานามว่า วรมงฺคโล
การศึกษา/วิทยฐานะ

พ.ศ. ๒๔๘๗ สอบได้นักธรรมชั้นตรี  สำนักเรียนวัดสง่างาม ตำบลคอโค อำเภอเมืองสุรินทร์ จังหวัดสุรินทร์
สอบได้นักธรรมชั้นโท
สอบได้นักธรรมชั้นเอก
การปกครองคณะสงฆ์

ได้รับแต่งตั้งเป็นเจ้าอาวาสวัดมงคลรัตน์ ตำบลคอโค อำเภอเมืองสุรินทร์ จังหวัดสุรินทร์
ได้รับแต่งตั้งเป็นเจ้าคณะตำบลคอโค อำเภอเมืองสุรินทร์ จังหวัดสุรินทร์
ได้รับพระบัญชาแต่งตั้งเป็นพระอุปัชฌาย์
ได้รับแต่งตั้งเป็นรักษาการแทนเจ้าอาวาสวัดมงคลคชาราม  บ้านช้างหมอบ ตำบลแนงมุด อำเภอกาบเชิง จังหวัดสุรินทร์
ได้รับพระบัญชาแต่งตั้งเป็นที่ปรึกษาเจ้าคณะตำบลคอโค อำเภอเมืองสุรินทร์ จังหวัดสุรินทร์
งานสาธารณูปการ

ดำเนินการก่อสร้างพระปรางค์กุญชรมณีศรีไตรยอดเพชร วัดมงคลคชาราม หมู่ที่ 14 บ้านช้างหมอบ ตำบลแนงมุด อำเภอกาบเชิง จังหวัดสุรินทร์
ดำเนินการก่อตั้งโรงเรียนอุปัชฌาย์พวนอุทิศ ตั้งอยู่หมู่ที่ ๘ บ้านตะโก ตำบลตระแสง อำเภอเมืองสุรินทร์ จังหวัดสุรินทร์ (พ.ศ. ๒๕๑๙)
การมรณภาพ

อาการป่วยของหลวงปู่เจ้าคุณพระพิมลพัฒนาทรหนักขึ้นต้องเดินทาง เข้ารับการรักษาจากคณะแพทย์ ที่โรงพยาบาลพระมงกุฎเกล้า จนกระทั่งท่านได้ถึงแก่มรณภาพลงวันที่ 5 มิถุนายน พ.ศ. 2559  ด้วยอาการสงบที่โรงพยาบาลพระมงกุฎเกล้า กรุงเทพมหานคร รวมเวลา ที่ท่านรักษาตัวที่โรงพยาบาล เป็นเวลา ถึง 4 เดือน
อนุสรณ์สถานที่รำลึก

พระธาตุเจดีย์ศรีมงคลรัตน์ วัดมงคลรัตน์ ตำบลคอโค อำเภอเมืองสุรินทร์ จังหวัดสุรินทร์
สมณศักดิ์

พ.ศ. ๒๕๒๕ มีพระบรมราชโองการโปรดพระราชทานสัญญาบัตรตั้งสมณศักดิ์ เป็นพระครูสัญญาบัตรในราชทินนามที่ พระครูมงคลวราภรณ์ มหาเถรสมาคมจัดลำดับชั้นพัดยศสมณศักดิ์ให้ตรงตามตำแหน่งทางคณะสงฆ์ เป็นพระครูสัญญาบัตรเจ้าคณะตำบล
พ.ศ. ๒๕๔๙ มีพระบรมราชโองการโปรดพระราชทานสัญญาบัตรตั้งสมณศักดิ์ขึ้น เป็นพระราชาคณะชั้นสามัญยก ในราชทินนามที่  พระพิมลพัฒนาทร,(สย.)
อิเท็ตสึ ซูซูกิ

| อิเท็ตสึ ซูซูกิ |
| --- | --- |
เกิด: ฮิเดมิ โทคิตะ  (1980-02-21) 21 กุมภาพันธ์ ค.ศ. 1980 (44 ปี) จังหวัดไซตามะ ประเทศญี่ปุ่น
สัญชาติ: ญี่ปุ่น

ส่วนสูง: 5 ฟุต 8.50 นิ้ว (1.74 เมตร)
น้ำหนัก: 68 kg (150 lb; 10.7 st)
สีตา: น้ำตาล
สีผม: ดำ
 
อิเท็ตสึ ซูซูกิ (ญี่ปุ่น: 鈴木一徹; โรมาจิ: Ittetsu Suzuki; เกิด 21 กุมภาพันธ์ ค.ศ. 1980) เป็นนักแสดงหนังโป๊ชายชาวญี่ปุ่น สังกัดค่ายซิลค์ลาโบ เขาได้รับรางวัล SOD Awards ประจำปี ค.ศ. 2009 สาขานักแสดงนำชายยอดเยี่ยม
ชีวิตส่วนตัว

อิเท็ตสึ ซูซูกิ เกิดเมื่อวันที่ 21 กุมภาพันธ์ 1979 ณ จังหวัดไซตามะ ประเทศญี่ปุ่น เขาจบการศึกษาจากมหาวิทยาลัยชูโอ ปัจจุบันแต่งงานและมีบุตร 2 คน เริ่มเข้าวงการภาพยนตร์ผู้ใหญ่ตั้งแต่อายุประมาณ 25 ปี เขามีผลงานการแสดงมาแล้วมากกว่า 3,000 เรื่อง ซึ่งหนังส่วนใหญ่ที่อิเท็ตสึแสดงนั้น มีเนื้อเรื่องแนวดราม่า
ประมาณปี ค.ศ. 2004 ขณะที่กำลังเรียนเพื่อสอบใบอนุญาตเป็นนักบัญชีขณะที่ยังเป็นนักศึกษาที่มหาวิทยาลัยชูโอ เขาได้สมัครนักแสดงหนังโป๊โดยเริ่มจากการเป็นนักแสดงในบทสั้น ๆ ก่อนจะพัฒนาเป็นนักแสดงหลัก ในเดือนพฤศจิกายน ค.ศ. 2008 เขาปรากฏตัวในวิดีโอสำหรับผู้ใหญ่สำหรับผู้หญิงเป็นครั้งแรกในเรื่อง Love Body 1st (ผลงานสำหรับผู้หญิง)
ในเดือนกุมภาพันธ์ ค.ศ. 2009 เขาปรากฏตัวในซีรีส์สัมภาษณ์ที่กำกับโดยทาดาชิ โยโยงิ หลังจากนั้นก็เป็นสมาชิกประจำตั้งแต่ฉบับที่ 107 ถึง 125